เรื่องร้องเรียน (ป้าย,การเดินทาง,สอบถาม,ร้องเรียน) วันที่ 2023-09-28 09:08:03 — แขวงลาดกระบัง เขตลาดกระบัง กรุงเทพมหานคร
เมื่อวันที่ 26 กันยายน 2566 เวลา 13.00 น. ดิฉันได้ขึ้นรถตู้สีขาวสายลาดกระบัง-รังสิต ที่จอดอยู่ข้างทางรถไฟ ติดกับคณะ  ก่อนขึ้นรถได้สอบถามคนขับว่า ผ่านวัดเสมียนนารีไหม คนขับแจ้งว่าผ่าน และยืนยันขอลงที่วัดเสมียนนารี เมื่อจ่ายเงินบนรถ คนขับพยักหน้ารับทราบ รถออกเวลาประมาณ 13.20 น.

เมื่อขึ้นรถตู้แล้ว ดิฉันหลับไปตลอดทาง จนกระทั่งคนขับจอดรถและบอกให้ลงที่แห่งหนึ่ง ซึ่งดิฉันมองออกไปแล้วพบว่า ไม่คุ้นเคย  
ดิฉันย้ำว่า ขอลงวัดเสมียนนารี คนขับพยักหน้าบอกให้ลงตรงนี้  

เมื่อลงจากรถแล้วพบว่า กำลังอยู่ที่ป้ายเทศบาลเมืองบึงยี่โถ  ซึ่งห่างจากวัดเสมียนนารี 23 กม.  ระหว่างนั้นได้หาข้อมูลการเดินทาง  และกลับโดยนั่งรถโดยสารประจำทางไปต่อรถที่ฟิวเจอร์ปาร์ครังสิต

หลังจากนั้นโทรร้องเรียนไปที่ 1584 แต่เจ้าหน้าที่ไม่ได้รับเรื่อง  และแจ้งร้องเรียนทางเว็บไซต์ http://ins.dlt.go.th/cmpweb/  
ได้รับข้อความตอบกลับว่า ศูนย์คุ้มครองฯ 1584 ได้ยุติเรื่องร้องเรียนเลขที่ กท-66026705 [2] เนื่องจากหลักฐานไม่ชัดเจน

วันนี้ได้โทรไปที่ สถาบันเทคโนโลยีพระจอมเกล้าเจ้าคุณทหารลาดกระบัง เจ้าหน้าที่แจ้งว่า เป็นพื้นที่ของการรถไฟแห่งประเทศไทย ที่ให้รถตู้เช่า ไม่เกี่ยวข้องกับสถาบันฯ

ดังนั้น ขอแจ้งเรื่องร้องเรียนที่ช่องทางนี้  คนขับเป็นชาย อายุประมาณ 50-55 ปี  ผิวสองสี รูปร่างสันทัด สูงประมาณ 165 ซม. แต่งตัวเรียบร้อย  รถตู้สีขาว ไม่ได้จดเลขทะเบียน  มีป้ายติดหน้ากระจกว่า ลาดกระบัง-รังสิต  ไม่มีป้ายด้านข้าง  ไม่มีตั๋วโดยสาร

ขอร้องเรียนช่องทางนี้ เนื่องจากไม่มีช่องทางอื่นที่ร้องเรียนได้